text: বরিশাল ব্যুরো ০৭ আগস্ট ২০২০, ২১:০৬:৩০ | অনলাইন সংস্করণ
  বরিশাল শের ই বাংলা মেডিকেল কলেজ (শেবাচিম) হাসপাতালে চিকিৎসাধীন অবস্থায় করোনায় আক্রান্ত হয়ে এক ইউপি সদস্য মৃত্যুবরণ করেছেন। পাশাপাশি করোনা উপসর্গ নিয়েআরও ৪ রোগীর মৃত্যু হয়েছে।
  বৃহস্পতিবার সকাল সোয়া ৯টা থেকে রাত ১০টার মধ্যে এসব রোগীর মৃত্যু হয়।
  হাসপাতাল সূত্রে জানা গেছে, বরিশালের আগৈলঝাড়া উপজেলার খেজুরতলা এলাকার বাসিন্দা গাজী মো. ইউনুস (৫০) করোনায় আক্রান্ত হয়ে ১ আগস্ট শেবাচিম হাসপাতালের করোনা ওয়ার্ডে ভর্তি হন। চিকিৎসাধীন অবস্থায় বৃহস্পতিবার সন্ধ্যা ৬টার দিকে তার মৃত্যু হয়।
  আগৈলঝাড়া উপজেলার বাগধা ইউনিয়নের চেয়ারম্যান আমিনুল ইসলাম ভাট্টি জানান, মৃতগাজী মো. ইউনুস বাগধা ইউনিয়নের ৩ নম্বর ওয়ার্ডের মেম্বার।
  এদিকে বৃহস্পতিবারদিবাগতসন্ধ্যা সোয়া ৭টার দিকেবরগুনাসদরেরবাসিন্দা মোশারফ হোসেন (৭০) শেবাচিম হাসপাতালে চিকিৎসাধীন অবস্থায় মৃত্যুবরণ করেন। এর আগে তিনি ৩০ জুলাই রাত পৌনে ১০ টারদিকে এ হাসপাতালে করোনা উপসর্গ নিয়েভর্তি হন। এছাড়াও মাদারীপুরের কালকিনি উপজেলার বাসিন্দা আব্দুল খালেক (৬৭) করোনার উপসর্গ নিয়েমৃত্যুবরণ করেন। তিনি এদিন দুপুর ২ টা ৪০ মিনিটে শেবাচিম হাসপাতালের করোনার আইসোলেশন ওয়ার্ডে ভর্তি হন।
  অপরদিকে বেলা দেড়টার দিকে ঝালকাঠি সদরের লাভলী আক্তার (৩২) মৃত্যুবরণ করেন। এর আগে সকাল ৯টায় করোনার উপসর্গ নিয়ে শেবাচিম হাসপাতালের করোনার আইসোলেশন ওয়ার্ডে ভর্তি হন।
  এছাড়া বরিশাল সদরের চন্ডিপুর এলাকার কুলসুম বেগম (৭৫) সকাল সোয়া ৯টার দিকে মৃত্যুবরণ করেন। তিনি করোনার উপসর্গ নিয়ে ২ আগস্ট দুপুরে পৌনে ২টারদিকে শেবাচিমহাসপাতালেভর্তি হন।
  যাদের রিপোর্ট পাওয়া যায়নি, তাদের শরীর থেকে নমুনা সংগ্রহ করে পিসিআর ল্যাবে প্রেরণকরা হয়েছে।
  উল্লেখ্য, এ পর্যন্ত বরিশাল শের ই বাংলা মেডিকেল কলেজ হাসপাতালের করোনা ও আইসোলশন ওয়ার্ডে মোট ১৮৩ জন রোগীর মৃত্যু হয়েছে। যার মধ্যে পজিটিভ ৬৯ জন। এদিকে বৃহস্পতিবার নতুন শনাক্ত হওয়া ৪৫ জনসহ বরিশাল জেলায় এ পর্যন্ত ২ হাজার ৫৮১ জনেরকরোনা শনাক্ত হয়েছে। যারমধ্যে সর্বোশেষ ৩৫ জনসহ ১ হাজার ৭৫৩ জন রোগী সুস্থ হয়েছেন। জেলায় মোট ৪৬ জন করোনায় আক্রান্ত ব্যক্তি মৃত্যুবরণ করেছেন।